പാസ്പോര്ട്ട് ഇല്ലാത്ത പ്രവാസി സംഘടനാ നേതാവ് പ്ലസ് ടു വരെ പഠിച്ച ഡോക്ടര് ലൈസന്സില്ലാതെ പുരാവസ്തു കച്ചവടവും യൂദാസിന്റെ വെള്ളിക്കാശില് ഇംഗ്ലീഷില് എഴുതിയിട്ടുള്ളത് എംപി എന്നും എന്നിട്ടും കേസ് സാമ്ബത്തിക തട്ടിപ്പിന് മാത്രം മോന്സണ് മാവുങ്കലിന് രക്ഷയൊരുക്കാന് നീക്കം തകൃതി കൊച്ചി: സ്വന്തമായി പാസ്പോര്ട്ട് പോലും ഇല്ലാത്ത ആളായിരുന്നു പ്രധാന പ്രവാസി സംഘടനയുടെ രക്ഷാധികാരി. മോന്സണ് മാവുങ്കലിന് പ്ലസു ടു യോഗ്യത ഉണ്ടോ എന്നതും സംശയം. എന്നിട്ടും ഡോക്ടര് പദവി ഉപയോഗിച്ചു. സാമ്ബത്തിക തട്ടിപ്പ് നടത്താന് വ്യാജ രേഖകളും ഉണ്ടാക്കിയെന്നാണ് പരാതി. ഡോക്ടര് പദവി ഉപയോഗിച്ചതും ക്രിമില് കുറ്റം. ഇതിനൊപ്പമാണ് പുരാവസ്തുക്കളുടെ പേരില് നടത്തിയ തട്ടിപ്പ്. ഇത്രയൊക്കെയായിട്ടും ഇപ്പോഴും സാമ്ബത്തിക തട്ടിപ്പ് മാത്രമേ പൊലീസ് മോന്സണെതിരെ ചാര്ജ് ചെയ്തിട്ടുള്ളൂ. ഒട്ടനവധി കേസുകള് രജിസ്റ്റര് ചെയ്യാനുള്ള സാധ്യതകള് ഉണ്ടായിട്ടും അത് പൊലീസ് കണ്ടില്ലെന്ന് നടിക്കുകയായിരുന്നു. യൂദാസിന്റെ വെള്ളിക്കാശെന്നു പറഞ്ഞ് മോന്സണ് ആളുകളെ കാണിച്ച 2 നാണയങ്ങളില് ഇംഗ്ലിഷില് എംപി എന്നെഴുതിയിട്ടുണ്ടെന്നും പൊലീസ് കണ്ടെത്തി. കോവിഡ് കാലത്തെ പ്രവര്ത്തനങ്ങള്ക്ക്, ഒരു എഡിജിപിക്കു തിരുവനന്തപുരത്തെ പൊലീസ് ആസ്ഥാനത്തെത്തി പുരസ്കാരം നല്കി മോന്സണ്. പക്ഷേ, ചടങ്ങിന്റെ ഫോട്ടോ കണ്ടാല്, മോന്സണ് എഡിജിപി പുരസ്കാരം നല്കുന്നതു പോലെയാണ്. ഈ ഫോട്ടോയും തട്ടിപ്പിനുപയോഗിച്ചിരിക്കാമെന്നു പൊലീസ് കരുതുന്നു. പൊലീസ് ആസ്ഥാനത്ത് വലിയ സ്വാധീനമുണ്ടായിരുന്നു. തൃശൂരുകാരിയായ യുവതിയാണ് പൊലീസ് ആസ്ഥാനത്തെ പ്രമുഖരെ മോന്സണുമായി അടുപ്പിച്ചത്. മോന്സന്, 2018 മുതല് ഇരയാക്കിയവരുടെ ഒട്ടേറെ പരാതികള് പൊലീസിന് കിട്ടി കഴിഞ്ഞു. ഇതെല്ലാം വെറും സാമ്ബത്തിക തട്ടിപ്പ് കേസുകളായി രജിസ്റ്റര് ചെയ്യാനാണ് നീക്കം. ഇതിലൂടെ മോന്സണ് അതിവേഗ ജാമ്യം കിട്ടും. മുന് ഡിഐജി സുരേന്ദ്രന്, ഐജി ലക്ഷ്മണ തുടങ്ങിയവരിലേക്ക് പോലും ഈ അന്വേഷണം നീട്ടേണ്ടി വരും. മുന് ഡിജിപി ലോക്നാഥ് ബെഹ്റ, എഡിജിപി മനോജ് എബ്രഹാം തുടങ്ങിയവരുമായി മോന്സണുള്ള ബന്ധം വ്യക്തമായിരുന്നു. മുന് ഡിജിപി ശ്രീലേഖയുമായി അടുപ്പമുണ്ടായിരുന്നു. ഇതെല്ലാം പൊലീസിലെ മോന്സണിന്റെ സ്വാധീനത്തിനുള്ള തെളിവാണ്. ഡോക്ടര് എന്ന പേര് വ്യാജമായി ഉപയോഗിച്ച് ചികില്സ നടത്തിയതിന് പോലും ഗുരുതര വകുപ്പുകള് ചേര്ത്ത് കേസെടുക്കാന് പൊലീസിന് കഴിയും. എന്നാല് ഇതിലേക്കൊന്നും കടക്കുന്നുമില്ല. പുരാവസ്തുക്കള് സ്വകാര്യ ഭൂമിയില് നടത്തിയ ഖനനത്തില് കണ്ടെടുത്തതായാല്പ്പോലും പുരാവസ്തുവകുപ്പിനാണ് അതില് അധികാരം. ഇവ കൈവശം വയ്ക്കുന്നതിനോ കൈമാറ്റം ചെയ്യുന്നതിനോ നിയന്ത്രിക്കുന്നതിനോ പ്രത്യേക റജിസ്ട്രേഷനും ആവശ്യമാണ്. ആര്ക്കിയോളജിക്കല് സര്വേ ഓഫ് ഇന്ത്യയുടെ ലൈസന്സുള്ള വ്യക്തികള്ക്കു മാത്രമേ നിലവില് ഇത്തരം വസ്തുക്കള് സൂക്ഷിക്കാന് സാധിക്കൂ. ഇതൊന്നും മോന്സണ് ഉണ്ടായിരുന്നില്ല. രണ്ടുവര്ഷത്തെ ലൈസന്സ് കാലാവധി തീര്ന്നാല് ആറുമാസം വരെ ആ വ്യക്തിക്കു പുരാവസ്തുക്കള് കൈവശം വയ്ക്കുകയോ ലൈസന്സുള്ള മറ്റൊരാള്ക്കോ അംഗീകൃത മ്യൂസിയത്തിനോ വില്ക്കുകയോ ചെയ്യാം. കേന്ദ്രസര്ക്കാരിനോ സര്ക്കാരിനു കീഴിലുള്ള ഏജന്സികള്ക്കോ മാത്രമാണ് വില്പനയ്ക്ക് അനുമതി. വില്ക്കാന് കേന്ദ്രസര്ക്കാരിന്റെ അനുമതിയുള്ളവ മാത്രമേ വില്ക്കാവൂ. അല്ലാതെയുള്ള വില്പനയ്ക്ക് ആറു മാസം തടവും പിഴയുമാണു ശിക്ഷ. ഇത്തരം പുരാവസ്തുക്കളും പിടിച്ചെടുക്കും. സമിതിയുടെ അനുമതിയില്ലാത്ത വില്പന ശിക്ഷാര്ഹമാണ്. ആറുമാസം മുതല് 3 വര്ഷം വരെ തടവും പിഴയുമാണ് ശിക്ഷ. കയ്യിലുള്ള മുഴുവന് വസ്തുക്കളുടെയും കൃത്യമായ പട്ടിക തയാറാക്കി ഓരോന്നിന്റെയും ഫോട്ടോയും വിശദാംശങ്ങളുമടക്കം പുരാവസ്തു വകുപ്പിനു സമര്പ്പിച്ചാണ് ലൈസന്സ് നേടേണ്ടത്. ലൈസന്സില്ലെന്നു കണ്ടെത്തിയാല് അവ പിടിച്ചെടുക്കാനും വകുപ്പിന് അധികാരമുണ്ട്. ഇവ പുരാവസ്തുക്കളല്ലെങ്കില് നിയമനടപടിയും സ്വീകരിക്കാം. ഏതെങ്കിലും ഒരുവസ്തു പുരാവസ്തുവെന്ന് ഉറപ്പിക്കാനോ ഇത്തരത്തില് അവകാശപ്പെട്ട് ആളുകള് സമീപിച്ചാല് കാലഗണനയുംചരിത്രപ്രാധാന്യവും കണ്ടെത്തി വിലയിരുത്താനും പുരാവസ്തു വകുപ്പിനെ സമീപിക്കാം. പഴശ്ശിരാജ ഉപയോഗിച്ച വാള്, അംഗവസ്ത്രം, ഉണ്ണിയാര്ച്ചയുടെ ആഭരണം തുടങ്ങിയ അവകാശവാദങ്ങളുമായി എത്തുന്നവരേറെയാണ്. എന്നാല് ഇത്തരത്തില് ഉറപ്പിക്കാന് ധാരാളം പഠനങ്ങള് ആവശ്യമാണെന്നതാണ് വസ്തുത. Stories you may Like